
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti,  30 .01.2006

Nr. PL. X 630


AVIZ

asupra propunerii legislative pentru modifcarea şi completarea Anexei 2, a cap. A, pct.8 şi 9 a Legii nr. 107/1996 şi a Ordonanţei de urgenţă nr. 107/2002 


În conformitate cu prevederile Regulamentului Camerei Deputaţilor, modificat şi completat prin H.C.D. nr.34/2005, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea şi completarea Anexei 2, a cap. A, pct.8 şi 9 a Legii nr. 107/1996 şi a Ordonanţei de urgenţă nr. 107/2002,  trimisă cu adresa nr. PL.X 630 din 12 decembrie 2005, înregistrată sub nr. 31/1082 din 13. 12. 2005.


Camera Deputaţilor este Cameră decizională.


Senatul , în şedinţa sa din 5 decembrie 2005, a respins propunerea legislativă.


Potrivit prevederilor art. 61 din Regulamentul Camerei Deputaţilor, republicat, comisia a dezbătut propunerea legislativă, menţionată mai sus, în şedinţa din 30 ianuarie 2006.

Membrii comisiei au examinat propunerea legislativă supusă avizării, expunerea de motive la propunerea legislativă, punctul de vedere al Guvernului, transmis cu adresa nr. 2040 din 12.09.2005, prin care nu susţine adoptatea propunerii legislative şi avizul favorabil al Consiliului Legislativ nr. 565 din 19.05.2005. 

În urma dezbaterilor, cu majoritate de voturi, s-a hotărât avizarea favorabilă a propunerii legislative.

În raport de obiectul şi conţinutul său, propunerea legislativă face parte din categoria legilor ordinare.

           PREŞEDINTE,
SECRETAR,

  Sergiu Andon
George Băeşu

Consilier

Nicoleta Segărceanu
